મોરબી જિલ્લાના શકત સનાળા ગામે રહેતા અને મોરબી એચડીએફસી બેંકમાં નોકરી કરતા મયંકભાઇ કાંતિભાઈ ભીમાણી નામનો 30 વર્ષીય પટેલ યુવાન બે દિવસ પૂર્વે એચડીએફસી બેન્ક માલવિયા ચોક ખાતે મેનેજરની તાલીમ માટે આવ્યો હતો અને અહીં સાઢુભાઈ અંકિતભાઈ રહેતા હોય તેના ઘરે રોકાયો હતો ગઈકાલે સવારે જોયાલુકાસની બાજુમાં એચડીએફસી બેંકમાં તાલીમ લઇ સાંજે રીક્ષા મારફતે સાઢુભાઈના ઘરે જવા નીકળ્યો હતો તેમાં પાછળ બે શખ્સો અગાઉથી બેઠા હતા તે પૈકી એક શખ્સે પોતાને ઉલ્ટી થતી હોય તેવું કહી રીક્ષા ઉભી રાખવી હતી ત્યારે શંકા જતા પોતાને નથી બેસવું મને ઉતારી દયો તેમ કહેતા હેમુ ગઢવી હોલની આગળ રીક્ષા ઉભી રાખી ઉતારી રીક્ષા હંકારી મૂકી હતી શંકા જતા પર્સ ચેક કરતા 3000 રોકડા ભરેલું પર્સ ગાયબ જણાતા દેકારો કરતા રાહદારીઓએ જી જે 03 ડબલ્યુ 2187 નંબરની રીક્ષાનો પીછો કરી ત્રણેયને ઝડપી લીધા હતા કંટ્રોલમાં જાણ કરતા એ ડિવિઝન પોલીસ સ્ટેશનનો સ્ટાફ દોડી ગયો હતો અને ત્રણેયને ઝડપી લઇ જરૂરી કાર્યવાહી કરી હતી.